runetrust/blame-folketinget-dk huggingface dataset:
Ellen Trane Nørby (V), 2014-05-27:
Jeg er bare nødt til at spørge, om Enhedslistens ordfører ikke kan bekræfte, at det beslutningsforslag, som Enhedslisten har fremsat, afskaffer optjeningsprincippet i sin fulde helhed og dermed annullerer det, som VK-regeringen sådan set fik indført med et flertal i Folketinget, og som sikrer, at også folk, der kommer fra lande uden for EU, har et optjeningsprincip i forhold til adgang til offentlige ydelser, og at det derfor giver sig selv, at den del hverken er noget, Venstre støttede, da vi sad i regering, eller ønsker at støtte i forhold til Enhedslistens forslag.
Jørgen Arbo-Bæhr (EL), 2005-03-16:
Når nu ministeren nævner det, der er aftalt i dag, så vil jeg godt spørge ministeren, om kravet om registrering, de her såkaldte E 101-attester, eller hvad pokker de hedder, ikke er knyttet til, at man er ansat på en virksomhed i f.eks. et østeuropæisk land.
Per Clausen (EL), 2009-03-17:
Jeg skal da også takke for den debat, der har været i dag, som jeg synes har haft en positiv grundtone, forstået på den måde, at alle, der udtaler sig i den her sag, jo er enige om, at vi skal sikre mennesker med psykiske sygdomme en god behandling, en forebyggende indsats, en opfølgende indsats - det er der meget bred enighed om.
Villy Søvndal (SF), 2007-10-04:
Efter at fru Pia Christmas-Møller holdt en stærk tale om, at alle skal kunne ytre sig, og at alle skal kunne være i demokratiet, har vi nu her en sag, der drejer sig om, at et parti påstår, at nogle af dets medlemmer er blevet forulempet af nogle, der ikke har været i nærheden af dem, og her optræder fru Pia Christmas-Møller, som om det var en ligegyldighed.
Villy Søvndal (SF), 2002-05-02:
SF er jo et parti, der i høj grad støtter kommunalt selvstyre. Samtidig synes vi, det er vigtigt at prioritere de offentlige udgifter, og derfor er vi også tilfredse med, at det er de personlige tillæg, der er afgørende for, om man kan få det eller ej, altså at man kan få det, såfremt man står i en økonomisk svag situation.
Tina Petersen (DF), 2010-04-08:
Men der vil jeg så sige, at regeringen har været fremsynet, og det håber jeg hr. Martin Henriksen vil give mig ret i, for man går ind og kompenserer, fordi man ved, at der er visse kommuner – bl.a. socialdemokratiske kommuner, som jeg nævnte før – som laver besparelser på de områder, som det aldrig har været tiltænkt at de skulle lave besparelser på.
Kristian Thulesen Dahl (DF), 1999-03-04:
Når alternativet til at bygge nogle kraftværker færdig, som kan levere den strøm, der forhåbentlig også vil være behov for fremover, i hr. Keld Albrechtens verden er energibesparelser, så synes jeg, det lugter af, at han i virkeligheden ikke tror på - men selvfølgelig håber det i en eller anden forstand - at der vil være et energibehov, som vil være stigende fremover på grund af væksten i det pågældende land.
Mogens Jensen (S), 2009-04-14:
Mener ministeren ikke, at der er noget hensigtsmæssigt i at forsøge at sikre en finansiering til udgravningen, der gør, at privatpersoner, mindre landbrug og mindre erhvervsvirksomheder, som altså ikke har så mange penge at gøre godt med, holdes skadefri, og at vi slipper for, at man i stedet for at indberette fund måske lader maskinerne grave hen over det eller holder hånden for øjet?
Sophie Løhde (V), 2008-10-09:
Jeg synes, det er meget fint med alle de her store og flotte ord i Folketingssalen, men hvorfor er det, vi ikke skal have lov at se noget af det i praksis, og hvorfor er det, den radikale ordfører ikke kan give mig et klart svar på, hvorfor der ikke er overensstemmelse passer mellem det, man siger fra Folketingets talerstol, og det, man i Det Radikale Venstre gennemfører og stemmer for i praksis i regionerne?
Rasmus Jarlov (KF), 2016-04-27:
Jeg undrer mig lidt over Enhedslistens tilgang, for hvis man var meget optaget af at få tingene gennemført, ville man formentlig lave nogle politiske konsultationer, beskæftige sig med at forsøge at skabe opbakning til de forslag, man laver, frem for bare at fremlægge dem i Folketingssalen, vel vidende at man bliver det eneste parti, som stemmer for, når man har fremsat de her forslag, og at de dermed ikke har nogen som helst chance for at komme igennem.
Sandy Brinck (S), 2000-12-07:
Baggrunden for det ekspertudvalg, der så er nu, er jo netop den problematik, som hr. Tom Behnke nævner med, at nogle stort set kan gå ud ad døren bagefter, uden at noget andet tager over, og der er det så, vi siger, at der skal altså være nogle af de sociale myndigheder, der tager over.
Kristian Thulesen Dahl (DF), 2014-05-15:
Når EU-Domstolen hele tiden udvider, hvad vandrende arbejdstagere har ret til, altså at man efter statsministeren og EU's overbevisning har ret til at få eksempelvis børnechecken sendt til børn, som ikke er i Danmark, hvis en rumæner arbejder i Danmark, så mener vi, at EU går for vidt, og sådan nogle steder vil vi gerne have kompetence ført tilbage.
Villy Søvndal (SF), 2001-04-19:
Den, der hedder »I godt vejr og storm«, den er formentlig bekendt i Venstre, hvor hr. Anders Fogh skriver på side 202: »Efter min mening bør forældre være lang tid hjemme hos de helt små børn, og det kan vi gøre muligt ved at forlænge barselorloven til 1 år.« Den her bog hedder ikke »Her dukker af disen«.
Peter Hummelgaard (S), 2020-01-07:
Og de tal, jeg læste op for hr. Hans Andersen før fra Danske A-kasser, som rent faktisk viser, at der har været et fald i ledigheden på 35 pct., samtidig med at der har været en meget stor stigning i antallet af tredjelandsborgere, der er beskæftiget i Danmark – det modsatte gør sig gældende, for så vidt angår EU-borgere – tyder jo på, at der ikke er et stort problem.
Nicolai Wammen (S), 2024-04-26:
Det er rigtigt, at regeringen med kommuner og regioner og i øvrigt de faglige organisationer har forhandlet et lønløft, som betyder, at vi i forhold til bl.a. vores social- og sundhedsassistenter og social- og sundhedshjælpere, i forhold til sygeplejersker, der er parate til at tage flere vagter, og i forhold til en række pædagoger og også ansatte inden for fængselsvæsenet kan give et lønløft til nogle af dem, vi har sværest ved at rekruttere og sværest ved at holde fast i.
Walter Christophersen (DF), 2007-02-06:
Men for nuværende kan Dansk Folkeparti ikke støtte roadpricing, fordi der er så mange blinde vinkler og der er så få faktuelle ting, som vi kan forholde os til med hensyn til, hvad der skal træde i stedet for de muligheder, vi har i dag, og hvor vi selvfølgelig sætter i højsædet, at enhver dansker kan forholde sig til et transportmiddel i egen interesse.
Christian Friis Bach (RV), 2014-06-10:
Men det ændrer ikke på billedet af, at Socialdemokraterne har stillet sig i spidsen for en regering, der har gennemført nogle af de barskeste reformer, vi har set i mange år, fordi det var nødvendigt, fordi vi overtog en økonomi, der slet ikke var holdbar, fra den tidligere regering, og vi overtog et markant reformbehov efter 10 år med reformangst, nærmest reformstop, under VK-regeringen.
Rasmus Stoklund (S), 2025-12-17:
Det er også derfor, jeg er utrolig glad for, at vi er så mange lande, og lande, som normalt har bakket op uden at stille alvorlige spørgsmålstegn ved det, der nu har sendt det her meget kraftige signal til domstolen, som jeg føler mig overbevist om at den kommer til at tage bestik af.
Sandra Elisabeth Skalvig (LA), 2025-01-29:
Og som jeg tidligere egentlig havde forstået på baggrund af nogle svar, som ministeren selv har givet skriftligt, havde jeg egentlig den opfattelse, at det var myndighedernes opgave at sandsynliggøre, hvorvidt en ansøger er statsløs eller ej, og ikke ansøgerne selv, der skulle dokumentere, at de var statsløse.
Christian H. Hansen (DF), 2008-05-29:
Hvis man nu tager udgangspunkt i nogle af de redskaber, der har været brugt til at nedbringe antallet af kontanthjælpsmodtagere, kan man jo sige, at det er faktuelt bevisligt, at sådan noget som 300-timers-reglen har været årsag til det, foruden andre faktorer.
Jane Heitmann (V), 2012-05-15:
Det, som jeg har noteret mig, er, at der er en lang række høringssvar, som problematiserer forholdene omkring fixerum, og så sent som i går, kan jeg sige, blev jeg ringet op af en beboer på Vesterbro, som var meget, meget bekymret for gennemførelsen af det her lovforslag, bl.a. fordi man har erfaringer med stofhandel, der er bekymring for placering, og der er bekymring for håndhævelse af lovgivningen.
Jens Joel (S), 2015-02-19:
I gamle dage var det jo sådan, at en virksomhed beskrev, hvad det var, den lavede, og så kom det på en ansøgning til en myndighed, som så skulle sidde og vurdere individuelt på den ansøgning og melde tilbage: Hvis du laver det her på de og de måder, som du har beskrevet, og hvis vi i øvrigt har fået alle de rigtige oplysninger, så skal du leve op til de og de og de miljøkrav.
Torsten Schack Pedersen (V), 2018-11-08:
Men vi har indgået en politisk aftale – og den vedstår vi – som betyder, at der er en filial i Herning under erhvervshuset i Aarhus lidt på samme måde, som det er tilfældet i dag, hvor der også ligger en filial i Herning under væksthuset i Aarhus.
Jacob Jensen (V), 2020-11-10:
Det er ikke, fordi vi andre så ikke også kan komme med store, forkromede planer og visioner og drømme om, hvordan tingene skal være, men det er, simpelt hen fordi vi sådan set godt vil have et udgangspunkt, som vi så kunne tage politisk afsæt i, og vi har selvfølgelig også en stribe ting i sådan en plan, som vi godt vil prioritere, og dem skal jeg nok komme tilbage til lige om lidt.
Kim Nøhr Skibsted (S), 1997-10-23:
Lovforslaget sigter mod en rentenedsættelse på statsgaranterede studielån, og endvidere skal låntager lettere på et tidligere tidspunkt kunne danne sig et overblik over, hvilke muligheder vedkommende har for at nedbringe eller få eftergivet sin gæld helt eller delvist. Jeg skal på vegne af den socialdemokratiske folketingsgruppe og ikke mindst på vegne af mange af mine tidligere medstuderende sige tak til finansministeren for dette glimrende forslag og denne kærkomne håndsrækning til ganske mange mennesker.
Marianne Jelved (RV), 2002-12-09:
Derfor er det jo bemærkelsesværdigt, at hr. Jens Rohde kalder et almindeligt demokratisk forsøg på at få tilgodeset i det her tilfælde et større mindretals ønske om at få belyst konsekvenserne af nogle af de ting, som deputationer i udvalget gør opmærksom på, for trænering.
Pernille Rosenkrantz-Theil (EL), 2002-02-07:
Jeg vil gerne spørge, om det er, fordi alt skal passe ind i Venstres firkantede opfattelse af, hvad folk skal og ikke skal med deres uddannelse, at man går ind og slagter tre fjerdedele af daghøjskolerne, og at man går ind og belægger aftenskolerne med yderligere afgifter, sådan at det er færre mennesker, der kan gå på dem, samtidig med at de skal godkendes af systemet for at få tilskud. Hvorfor ikke bare lade de unge og de arbejdsløse og de gamle selv bestemme, hvad for noget uddannelse de godt kunne tænke sig, i stedet for at regeringen skal sidde og diktere den slags?
Benny Engelbrecht (S), 2019-06-21:
Vedrørende valget i Grønland indstiller et enigt udvalg, at Folketinget i henhold til forretningsordenens § 1, stk. 6, på grundlag af den af Rigsombudsmanden i Grønland fremsendte foreløbige opgørelse om folketingsvalget i Grønland den 5. juni 2019 godkender fru Aaja Chemnitz Larsen og fru Aki-Mathilda Høegh-Dam som valgte fra og med den 5. juni 2019.
Birthe Skaarup (DF), 1999-02-25:
Men det, jeg vil sige til hr. Jørn Pedersen, er, at selv om vi har et kommunalt selvstyre, og selv om kommunerne har nogle forpligtelser, er der jo sket det, at de ikke overholder dem i nogle kommuner. Og det er her, vi siger, at så må Folketinget tage affære og gå ind og fortælle kommunerne, hvad det er, de skal gøre.
Elsebeth Gerner Nielsen (RV), 2003-05-06:
Den nuværende statsminister skrev en bog lige før valget, hvor han talte om forbeholdenes forbandelser, herunder også de problemer, der er ved, at vi har et forbehold på indre retlige anliggender. I den sammenhæng vil jeg gerne høre, hvordan fru Birthe Rønn Hornbech forholder sig til, at EU-borgere i dag har langt bedre mulighed for at få familiesammenføring i Danmark, end danske statsborgere har.
Søren Egge Rasmussen (EL), 2022-09-28:
Jamen hvis man ikke vil give ministre mandat til at gå ned og afsøge løsninger, kan ministre jo ikke gøre noget, så der er det jo De Konservative, der har skuffet ved ikke at forfølge den mulighed for, at vi kunne gå ind og lave en beskatning de steder, hvor der er en overnormal profit i Danmark.
Mogens Lykketoft (S), 2008-05-22:
Jeg tror, at jeg vil stoppe her og beklage, at med de i og for sig gode holdninger, som både Venstre og Konservative i denne debat har udtrykt til, hvad der bør gøres, at vi da ikke kan benytte lejligheden til at genskabe en meget bred konsensus også i skriftlig form i det her Folketing om, at så gør vi det også, og så gør vi det også i fællesskab, og så forstår vi også det samme ved det.
Tommy Ahlers (V), 2019-01-25:
Vi siger også, at du godt må stoppe 3 år inde i en universitetsuddannelse, der ellers blev set som en samlet 5-årig blok, og så kan du være ude og reflektere over, hvad du måske vil læse på din kandidatuddannelse og komme tilbage – og have en garanti for at kunne komme tilbage – og læse videre.
Simon Emil Ammitzbøll (LA), 2015-01-16:
Det er der åbenbart gået nogle forskellige former for partifnidder i her på det seneste, og derfor vil jeg sådan i al stilfærdighed høre SF's ordfører, som afventer – kunne jeg forstå – et ja fra de borgerlige partier, om SF i modsætning til Liberal Alliance har modtaget en ny version, som man kan sige ja eller nej til.
Henrik Dahl (LA), 2020-06-11:
Det, der er sket i de mellemliggende år, er jo, at domstolsaktivisme jo er blevet et spørgsmål, som vi er blevet meget opmærksomme på – altså, risikoen for, at tilsyneladende uskyldige dokumenter bliver inddraget i diverse internationale domstoles dynamiske fortolkninger og dermed får en anden betydning, fordi disse her domstole qua den juridiske tradition, de abonnerer på, kommer til i virkeligheden at fungere som en slags lovgivende myndighed, der ændrer indholdet af lovgivningen.
Lise von Seelen (S), 2005-12-01:
Hele spørgsmålet om førtidspensionisternes vilkår har været et centralt område i vores oplæg til finanslov, hvor vi gerne havde set forbedringer, der betød, at alle førtidspensionister, der fik bevillinger ifølge den gamle lov, nu fik dem ifølge nuværende lov.
Kim Behnke (FP), 1999-01-12:
Derfor kan vi heller ikke støtte forslaget fra SF og har stadig væk svært ved at forstå - men det har hr. Ole Sohn jo mulighed for nu at argumentere for - hvorfor kommunerne skal pålægges denne udgift, når de i forvejen har svært nok ved at få budgetterne til at hænge sammen.
Margrete Auken (SF), 2001-05-17:
Det er en skam, for vi burde jo måske gøre det sammen og også tage nogle tætte diskussioner om udbygningsplanerne og så lægge striben af forslag frem, gennemarbejdede, høringsdelen og hele det arbejde, der har været lavet, sådan at det ikke bliver for nemt for den der overfladiske motorvejsbande bare at køre hen over det hele og sige, det er det sædvanlige, og det er også synd for bilisterne, sådan som den plejer at sige.
Flemming Kofod-Svendsen (KRF), 2001-05-18:
Så vil ældre flytte ud af de store parcelhuse, de store lejeboliger, som mange af dem bor i, og ind i en for dem mere egnet bolig, og dermed vil nogle familieboliger blive ledige, og så kan der være nogle familier, der bor i små lejligheder, som de så kan flytte ud af, som så kunne blive værdifulde som ungdomsboliger.
Troels Ravn (S), 2007-03-02:
Vi kan faktisk se, at det kan lade sig gøre, og vi skal bestræbe os på, at virkeligheden rundtom på alle asylcentrene bliver sådan, at børnene har det godt med leg, undervisning, fritid osv., og at de voksne har det godt og kan trives og udvikle sig til den fremtid, der er enten her i landet eller i hjemlandet, med arbejde, praktik, uddannelse osv.
Charlotte Antonsen (V), 2001-04-27:
Vi havde gerne været den overgangsordning foruden, men vi synes under alle omstændigheder, at resultatet er godt, selv om man altså på nogle andre landes foranledning fik denne overgangsordning stoppet ind. Jeg synes, det er interessant og rigtigt at understrege det, som hr. Jørn Jespersen sagde som ordfører på forespørgslen, at WTO-forhandlingerne i Seattle blev præget af demonstrationer, hvor mange støttede protektionistiske tendenser, støttede en protektionistisk dagsorden.
Kristen Touborg (SF), 2009-05-14:
Så vil jeg gerne sige, at når vi foreslår 5 år, er det, fordi vi tænkte, at når den tidligere ordfører for Dansk Folkeparti ymtede noget om, at 6-7 år måske kunne være en mulighed, og vi så foreslog 5 år, kunne vi vel få et forhandlingsgrundlag og nå til enighed.
Arne Rolighed (S), 2001-04-25:
Jeg kan oplyse hr. Jørgen Winther, at det at behandle patienter til tiden optager den nuværende regering meget, og derfor er jeg også glad for det udspil, amterne er kommet med om, at vi allerede her til maj og juni i økonomiforhandlingerne skal drøfte, hvordan vi yderligere kan iværksætte initiativer til at nedbringe de alt for lange ventetider på visse områder.
Lisbeth Bech Poulsen (SF), 2017-12-14:
Lad mig så stille et andet spørgsmål: Vil ordføreren være med på, at hvis det ikke har ændret sig synderlig om et års tid, skal vi selvfølgelig ind at kigge på, om der er andre ting, der skal skrues på, for netop at sikre en ordentlig konkurrence?
Henning Hyllested (EL), 2016-10-27:
Det kan godt være, at der er noget rent juridisk-teknisk, der gør, at man ikke skal blande tingene sammen, men i det øjeblik, man sidder og laver en politisk aftale på baggrund af en dårlig økonomi i Post Danmark, synes jeg jo godt, at man af hensyn til Post Danmark rimeligvis kunne tage, om jeg så må sige, Skatteministeriet i ed på, hvad fremtiden egentlig er på det her felt.
Rasmus Stoklund (S), 2020-05-20:
Når man går ind og læser »Indvandrere i Danmark« fra Danmarks Statistik, der kommer en gang årligt i efteråret, er det jo ikke nogen hemmelighed, at der, som hr. Morten Messerschmidt peger på, er markante problemer med overrepræsentation i en række alvorlige statistikker af folk fra især forskellige steder i Stormellemøsten.
Kristian Hegaard (RV), 2020-01-07:
Kan ordføreren sige, hvad der – når nu erfaringerne fra den tyske grænse er, at det er stærkt begrænset, hvad der er fundet af våben – sådan skulle gøre, at man lige ved den svenske grænse fik fat i en hel masse bomber, skydevåben og alt muligt andet?
Line Barfod (EL), 2003-11-07:
Men Enhedslisten vil gerne gøre noget mere end bare at undervise i rettigheder, og derfor fremsætter vi om kort tid et beslutningsforslag om, at alle børn og unge skal modtage en obligatorisk skoleundervisning i grænsesætning og selvforsvar som forlængelse af seksualundervisningen.
Villum Christensen (LA), 2013-02-19:
Som det ser ud nu, skrider økonomien jo stort set på alle parametre; markedsprisen, som er under påvirkning af skifergassen i USA, er nærmest halveret inden for få år, prisen på CO2-kvoter indskriver sig nu som en overraskelse på 8,10 mia. kr., kan man læse sig til i Berlingske, og sandheden er vel i virkeligheden, at det er svært at forudsige fremtiden.
Karina Lorentzen Dehnhardt (SF), 2020-03-26:
Jeg er derfor meget enig med regeringen i, at der skal slås ned på dem, som stjæler værnemidler, begår bedragerier eller tricktyverier, eller som kunne tænkes at udnytte nogle af de mange hjælpepakker, som vi som samfund i den her svære tid yder.
Özlem Sara Cekic (SF), 2013-06-03:
Derfor vil jeg også sige fra talerstolen: Nej, vi kommer med det her lovforslag ikke til at tvangsflytte familielægen; nej, vi kommer heller ikke til at lukke familielægens klinik; og nej, vi kommer heller ikke til at detailstyre, hvor meget man skal gå på sygebesøg, og opfølgning af udskrivninger.
Flemming Damgaard Larsen (V), 2014-01-22:
Spørgsmålet lyder: Vil ministeren tage initiativ til, at der indføres særlige forsikringsregler for dækning af indbo ved stormflod, så de ramte borgere ydes fuld dækning af mistet indbo, således at borgerne ikke selv skal betale en selvrisiko på 10 pct. af løsøre og indbo, samt at den udbetalte forsikringssum svarer til omkostningerne ved generhvervelse af indboet, så borgerne ikke rammes økonomisk af, at værdien af indboet af- og nedskrives?
Dorte Bennedsen (S), 1999-11-24:
Men når jeg lytter til hr. Henning Grove, så sidder jeg og undres over, at der ikke er andre hensyn, og at hensynet til en minoritet her i landet, det mosaiske troessamfund, overhovedet ikke, tilsyneladende, kommer inden for hr. Henning Groves tankeområde. Vi står med et religiøst mindretal, som har boet her i mange, mange år, og som i øvrigt, hver gang vi har diskuteret, har forsøgt at komme os i møde.
Morten Østergaard (RV), 2009-05-12:
Ellers vil jeg sige, at vi sådan set er enige med SF i, at der er behov for at gøre noget i forhold til at tage bestik af en situation, hvor man skal omstille beskæftigelsessystemet fra en situation, hvor der var meget udpræget grad af mangel på arbejdskraft, til en situation, hvor der bliver flere og flere ledige.
Torsten Gejl (ALT), 2024-12-12:
Det handler om arbejdspladser og virksomheder, og det handler om, at vi jo har gået og sagt til hinanden, at vi regner med, at 70-procentsmålsætningen i 2030 bliver sådan en driver for dansk erhvervsliv, danske arbejdspladser og muligheden for at udvikle noget af den klimateknologi, som resten af verden kan bruge til at begrænse deres CO 2 -udslip.
Jens Joel (S), 2016-05-12:
Og på den baggrund siger vi ja til at gå ind i drøftelser af, hvordan vi kan gøre det her bedre, hvordan vi kan lave om på afgifterne, men vi siger også nej til at skrue ned for de grønne ambitioner og smide den grønne førertrøje, som vi har kæmpet så hårdt for.
Hans Peter Baadsgaard (S), 1999-02-04:
Vi er meget optaget af at gøre DPU til et stærkt forskningscenter, måske endda af international betydning, et forskningscenter i pædagogik og læringsprocesser ikke alene med hensyn til børns udvikling og læring, men også med hensyn til læringsprocesser og undervisning generelt.
Jesper Langballe (DF), 2010-06-03:
Jeg sammenstillede ikke fysisk vold med noget af det, der foregår i kirken, men jeg gør opmærksom på, at ophævelsen af et forbud faktisk ikke behøver at resultere i mere frihed, men kan resultere i mindre frihed, og det er jo en meget afgørende problemstilling i folkekirken.
Villy Søvndal (SF), 2007-10-04:
Og der er det jo godt, at vi har været en opposition, der har presset på - så meget, at statsministeren nu er blevet helt grøn; jeg er ikke klar over, om det er af misundelse eller af interesse for miljøet, men han forsøger i hvert fald at omvende sig fra at være kulsort på energiområdet til et forsøg på at være lysegrøn.
Lars Boje Mathiesen (NB), 2021-10-07:
Jeg kunne godt tænke mig at vide noget: Enhedslisten har fremlagt en økonomisk plan, som reducerer bnp med 18 mia. kr. og trækker 15.700 i den dårlige retning arbejdsudbudsmæssigt, og mit spørgsmål er: Hvem er det så, der skal passe de syge og børnene og de ældre, når der bliver færre i arbejdsudbud?
Jens Peter Vernersen (S), 2004-02-18:
Skatteministeriet havde udarbejdet en redegørelse om aktieavancebeskatning, hvori var omtalt det skattehul, som visse banker åbenbart har benyttet sig af, og som åbenbart havde fået ministeren til at sætte ændring af aktieavancebeskatningsloven på lovprogrammet fra oktober 2002.
Jørgen Estrup (RV), 2000-02-25:
Det er for det første ikke rumbaseret, og det er også, i hvert fald på papiret, i første omgang et begrænset system, men som vi jo ved altid kan udvides. Men fundamentalt bygger det på den samme tankegang, nemlig at man kan imødegå truslen fra a-våben og fra masseødelæggelsesvåben ved at afvæbne modstanderen gennem et missilforsvar.
Jesper Petersen (SF), 2009-03-10:
Det er vel blevet diskuteret siden november måned eller sådan noget, at det var en mulighed, så regeringen burde have taget sig sammen - jeg ved ikke, om den øverst ansvarlige har været for meget ude at rejse til, at regeringen har kunnet tage stilling til, hvad den skulle gøre med det her lovforslag - for det havde i hvert fald betydet, at vi ikke ville stå i den situation, vi står i nu.